				|

		52013PC0552

			Prijedlog UREDBE VIJEĆA o otvaranju i predviđanju upravljanja autonomnim carinskim kvotama Unije za uvoz određenih proizvoda ribarstva na Kanarske otoke u razdoblju od 2014. do 2020. godine /* COM/2013/0552 final - 2013/0266 (CNS) */

			   	OBRAZLOŽENJE
Kontekst prijedloga
Osnova i ciljevi prijedloga
Članak 2. Uredbe Vijeća (EZ) br.
645/2008 od 8. srpnja 2008. o otvaranju i predviđanju upravljanja
autonomnim carinskim kvotama Zajednice za uvoz određenih proizvoda
ribarstva na Kanarske otoke. Vlada Kraljevine Španjolske predala je zahtjev za
produljenje mjera u skladu sa spomenutom uredbom.
Izniman zemljopisni položaj Kanarskih otoka u
odnosu na izvore nabave ribarskih proizvoda bitnih za domaću potrošnju
povlači za sobom troškove koji predstavljaju veliko opterećenje za
navedeni sektor. Negativni učinci tog prirodnog nepovoljnog položaja mogu
se ispraviti privremenom suspenzijom carina na uvoz predmetnih proizvoda iz
trećih država. Predloženo smanjenje uvoznih carina u kombinaciji s drugim mjerama
specifičnim za najudaljenije regije pomoći će Kanarskim otocima
prevladati strukturne poteškoće s kojima se susreću.
Opći kontekst
Kanarski otoci jedna su od najudaljenijih regija
Europske unije za koje se u skladu s člankom 349. Ugovora o funkcioniranju
Europske unije mogu predvidjeti posebne mjere kako bi se prevladale
poteškoće povezane s nepovoljnim gospodarskim položajem u kojem se te
regije nalaze zbog svojeg zemljopisnog položaja.
Od 1991. Europska unija suspendirala je djelomično
ili potpuno carine Zajedničke carinske tarife na uvoz određenih
proizvoda ribarstva na Kanarske otoke. Dosad su donesene sljedeće uredbe
kako bi se suspendirale carine na uvoz ribarskih proizvoda na Kanarske otoke:
a) Uredba Vijeća (EEZ) 1911/91 od 26.
lipnja 1991. o primjeni odredaba prava Zajednice na Kanarske otoke.
b) Uredba Vijeća (EEZ) 3621/92 od 14.
prosinca 1992. o privremenoj suspenziji autonomnih carina Zajedničke
carinske tarife na uvoz određenih proizvoda ribarstva na Kanarske otoke;
c) Uredba Vijeća (EZ) 704/2002 od 25.
ožujka 2002. o privremenoj suspenziji autonomnih carina Zajedničke carinske
tarife na uvoz određenih industrijskih proizvoda otvaranju i
predviđanju upravljanja autonomnim carinskim kvotama Zajednice za uvoz
određenih proizvoda ribarstva na Kanarske otoke i
d) Uredba Vijeća (EZ) br. 645/2008 od 8.
srpnja 2008. o otvaranju i predviđanju upravljanja autonomnim carinskim
kvotama Zajednice za uvoz određenih proizvoda ribarstva na Kanarske otoke.
Postojeće odredbe o smanjenju
autonomnih tarifa
Uredba Vijeća (EZ) br. 645/2008 od 8.
srpnja 2008. o otvaranju i predviđanju upravljanja autonomnim carinskim
kvotama Zajednice za uvoz određenih proizvoda ribarstva na Kanarske otoke istječe
31. prosinca 2013.
Slična se tarifna smanjenja (suspenzije)
primjenjuju na uvoz određenih industrijskih proizvoda na Kanarske otoke.
Primjenjuju se Uredbom Vijeća (EU) br. 1386/2011 od 19. prosinca 2011. o
privremenoj suspenziji autonomnih carina Zajedničke carinske tarife na
uvoz određenih industrijskih proizvoda.
Uredba (EU) br. 228/2013 Europskog parlamenta i
Vijeća od 13. ožujka 2013. o utvrđivanju posebnih mjera za
poljoprivredu u najudaljenijim regijama Unije i stavljanju izvan snage Uredbe
Vijeća (EZ) br. 247/2006 od 30. siječnja 2006., takozvana Uredba
„POSEI”, obuhvaća posebne režime opskrbe u cilju ublažavanja dodatnih
troškova opskrbe proizvodima bitnima za prehranu ljudi, preradu i uporabu u
poljoprivrednoj proizvodnji. Kao dio tih posebnih režima opskrbe uvoz
određenih poljoprivrednih proizvoda iz trećih država izuzet je od
carine. Ta se Uredba odnosi na sve regije spomenute u članku 349. Ugovora
o funkcioniranju Europske unije, uključujući Kanarske otoke.
Sukladnost s drugim politikama i
ciljevima Unije
U smislu podrške industriji ribarstva Kanarskih
otoka predložene tarifne carinske kvote treba promatrati kao dopunu drugih
mjera, posebno programa nadoknada dodatnih troškova za prodaju određenih
ribarskih proizvoda iz najudaljenijih regija (uredba Vijeća (EZ) 791/2007
od 21. svibnja 2007.).
Ovaj je prijedlog također
u skladu s politikama Unije, posebno sa Zajedničkom ribarstvenom
politikom.
Savjetovanje sa zainteresiranim stranama i ocjena
utjecaja
Savjetovanje sa zainteresiranim stranama
Člankom 2. Uredbe Vijeća (EZ) 645/2008
bilo je utvrđeno da španjolske vlasti moraju dostaviti dva izvješća o
provedbi mjera (u svibnju 2010. i svibnju 2012.), a Komisija ocijeniti utjecaj
tih mjera nakon primitka tih izvješća.
Španjolske su vlasti ispunile spomenute obveze
izvješćivanja i dostavile dva izvješća: jedno u srpnju 2010. i drugo
u lipnju 2012. Komisija je zahtijevala dodatne informacije potrebne za provedbu
ocjenjivanja utjecaja mjera u skladu s uredbom. Španjolske su vlasti dostavile
tražene informacije, što je omogućilo Komisiji dovršetak ocjenjivanja
mjera.
Prikupljanje i upotreba stručnog
znanja
U procjeni je upotrijebljeno i izvješće o ocjeni[1]
režima naknada primijenjenog na osnovi Uredbe Vijeća (EZ) 791/2007. To
izvješće o ocjeni pruža relevantne informacije o područjima na
Kanarskim otocima koja su važna pri ocjeni utjecaja tarifnih kvota (npr. na stanovništvo,
strukturu sektora ribarstva, proizvodnju, preradu i prodaju ribe).
Izvješće se također bavilo mogućim međudjelovanjem tarifnih
kvota za proizvode ribarstva i režima naknada koji se primjenjuje na Kanarske
otoke u skladu s Uredbom Vijeća (EZ) 791/2007.
Upotrijebljeno je i izvješće o ocjeni iz
2009. godine[2] o programima POSEI i
posebnim mjerama u korist manjih Egejskih otoka. Osim predstavljanja
činjeničnih informacija o gospodarstvu Kanarskih otoka, to je
izvješće dalo i analizu međudjelovanja mjera koje omogućuju
bescarinski uvoz određenih poljoprivrednih proizvoda i financijske podrške
EU-a lokalnoj poljoprivredi.
Ocjena utjecaja
Zbog vrlo ograničenog
područja primjene mjera i činjenice da se prijedlog odnosi na
nastavak mjera koje su se primjenjivale u prošlosti, provedba ocjenjivanja
utjecaja ne donosi dodanu vrijednost.
Ocjena izvješća
španjolskih vlasti poslužila je kao temelj potreban za pripremu prijedloga
Komisije.
Pravni elementi prijedloga
Sažetak predloženih mjera
Produženje postojećih
autonomnih tarifnih kvota na razdoblje od još 7 godina, odnosno od 2014. do
2020. U tom sedmogodišnjem razdoblju mjere se sinkroniziraju s drugim mjerama
Unije u korist Kanarskih otoka, posebno one predložene u kontekstu prijedloga
Komisije za Europski fond za pomorstvo i ribarstvo[3].

Pravna osnova
Članak 349. Ugovora o funkcioniranju
Europske unije.
Načelo supsidijarnosti
Prijedlog je pod isključivom nadležnosti
Unije. Načelo supsidijarnosti stoga se ne primjenjuje.
Načelo razmjernosti
Prijedlog je usklađen s načelom razmjernosti
zbog sljedećih razloga:
Predložene tarifne kvote pokrivale bi potrebe
domaćeg tržišta Kanarskih otoka te osigurale da smanjeni priljev sredstava
od carina u Uniju i dalje bude predvidiv i jasno prepoznatljiv.
Obustava obveza odnosi se samo na određene
proizvode ribarstva, u ograničenoj količini i na ograničeno
razdoblje. Također su ograničeni učinci mjera, budući da su
namijenjeni isključivo tržištu Kanarskih otoka.
Administrativno opterećenje nacionalnih i
regionalnih tijela država članica i usluge Komisije svode se na minimum,
posebno u smislu izvješća o provedbi mjera koja se moraju dostavljati.
Odabir instrumenta
Predloženi instrumenti: Uredba.
Ugovor ne dopušta nikakva druga sredstva za provedbu
takvih mjera.
Proračunske implikacije
Prijedlog ima
određeni utjecaj na proračun Unije jer će suspenzija carina
dovesti do gubitka prihoda u smislu vlastitih sredstava Unije.
Dodatne informacije
Prijedlog obuhvaća i
klauzulu o reviziji.
Prijedlog obuhvaća i klauzulu
o vremenskom ograničenju valjanosti.
2013/0266 (CNS)
Prijedlog
UREDBE VIJEĆA
o otvaranju i predviđanju upravljanja
autonomnim carinskim kvotama Unije za uvoz određenih proizvoda ribarstva
na Kanarske otoke u razdoblju od 2014. do 2020. godine
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 349.,
uzimajući u obzir prijedlog Europske
komisije,
nakon prosljeđivanja nacrta zakonodavnog
akta nacionalnim parlamentima,
uzimajući u obzir mišljenje Europskog
parlamenta[4],
uzimajući u obzir mišljenje Europskog
gospodarskog i socijalnog odbora[5],
uzimajući u obzir mišljenje Vijeća
regija[6],
u skladu s posebnim zakonodavnim postupkom,
budući da:
(1)       Izniman zemljopisni položaj
Kanarskih otoka u odnosu na izvore nabave određenih proizvoda ribarstva bitnih
za domaću potrošnju povlači za sobom dodatne troškove za taj sektor.
Taj prirodni nedostatak, kao što je utvrđeno u članku 349. Ugovora,
koji je posljedica toga što je riječ o otoku, udaljenom teritoriju i
krajnje udaljenoj lokaciji može se ublažiti, između ostalog, privremenom suspenzijom
uvoznih carina na predmetne proizvode iz trećih zemalja u Uniji u okviru
autonomnih tarifnih kvota odgovarajuće visine.
(2)       Uredbom Vijeća (EZ) br. 645/2008[7]
otvorilo se i predvidjelo upravljanje autonomnim carinskim kvotama Zajednice za uvoz određenih proizvoda
ribarstva na Kanarske otoke u razdoblju od
1. siječnja 2007. do 31. prosinca 2013.
(3)       U rujnu 2012. godine Španjolska je zahtijevala nastavak primjene tarifnih
kvota Unije na uvoz određenih proizvoda ribarstva na Kanarske otoke u
skladu sa člankom 349. Ugovora.
(4)       Španjolske su vlasti u srpnju
2010. i lipnju 2012. predale izvješća o provedbi mjera na koje se odnosi članak
3. Uredbe (EZ) br. 645/2008. Komisija je proučila utjecaj mjera na osnovi
ranije spomenutih izvješća.
(5)       Izvješća koja su
dostavile španjolske vlasti sadržavala su informacije o stopi iskorištenosti
tarifnih kvota na razdoblje od 2007. do 2011. godine. Te su informacije
pokazale da su u gore navedenom razdoblju tarifne kvote pod brojem 09.2997 u
prosjeku bile gotovo potpuno iskorištene, dok tarifna kvota pod brojem 09.2651
nije bila u potpunosti iskorištena.
(6)       Budući da je tarifna
kvota pod brojem 09.2997 bila gotovo potpuno iskorištena, a neiskorištenost
tarifne kvote pod brojem 09.2651 bi se mogla povezati s privremenim i egzogenim
čimbenicima, primjereno je postaviti visinu kvota na istu razinu.
(7)       Zbog teških gospodarskih
uvjeta na Kanarskim otocima nakon gospodarske i financijske krize, nedovoljna
iskorištenost te kvote mogla bi se pripisati naglom padu lokalne potražnje
proizvoda koje pokriva tarifna kvota 09.2651.
(8)       Tarifne kvote slične
onima koje se otvaraju Uredbom Vijeća (EZ) br. 645/2008 zajamčene su
za određene proizvode ribarstva jer bi zadovoljile potrebe domaćeg
tržišta Kanarskih otoka te istovremeno osigurale predvidiv i jasno
prepoznatljiv protok smanjenih uvoznih carina u Uniji.
(9)       Stoga je, u svrhu
osiguravanja dugoročne perspektive nositelja gospodarske djelatnosti u
postizanju razine aktivnosti kojom se stabilizira gospodarsko i socijalno
okruženje na otocima, primjereno odobriti produljenje autonomnih tarifnih kvota
Zajedničke carinske tarife na uvoz određene robe na određeno
razdoblje u Prilogu Uredbi (EZ) br. 645/2008.
(10)     Kako bi se izbjeglo narušavanje
integriteta i koherentnosti unutarnjeg tržišta, potrebno je poduzeti mjere
kojima se osigurava da proizvodi ribarstva na koje se odnosi suspenzija budu
namijenjeni isključivo domaćem tržištu Kanarskih otoka.
(11)     Potrebno je poduzeti mjere
kako bi se osiguralo redovito informiranje Komisije o visini predmetnih uvoza
kako bi se, u slučaju potrebe, mogli poduzeti koraci za sprječavanje
bilo kakvih špekulativnih kretanja ili preusmjeravanja trgovinskih tokova.
(12)     Radi osiguravanja jednakih uvjeta za primjenu spomenute
Uredbe, Komisiji moraju biti povjerene provedbene ovlasti koje joj
omogućuju privremeno povlačenje suspenzije u slučaju preusmjeravanja
trgovinskih tokova. Ta
se ovlaštenja moraju primjenjivati u skladu s Uredbom (EU) br. 182/2011
Europskog parlamenta i Vijeća od 16. veljače 2011. o utvrđivanju
pravila i općih načela u vezi s mehanizmima nadzora država
članica nad izvršavanjem provedbenih ovlasti Komisije [8].
(13)     Odredbe koje treba donijeti
moraju osigurati kontinuitet u odnosu na mjere određene Uredbom (EZ) br. 645/2008,
DONIJELO JE OVU UREDBU:
Članak 1.
1.           Od 1. siječnja 2014. do
31. prosinca 2020. potpuno se suspendiraju Zajedničke carinske tarife koje
se primjenjuju na uvoz proizvoda ribarstva navedenih u Prilogu na Kanarske
otoke u količini navedenoj u Prilogu.
2.           Suspenzija navedena u stavku
1. dodjeljuje se isključivo za proizvode namijenjene domaćem tržištu
Kanarskih otoka. Odnosi se samo na proizvode ribarstva koji se istovaruju s
broda ili iz zrakoplova prije nego što se carinskim službama na Kanarskim
otocima dostavi carinska deklaracija radi puštanja u slobodni promet.
Članak 2.
Tarifne kvote navedene u članku 1. moraju
se regulirati u skladu s člancima 308.a, 308.b i 308.c stavkom 1. Uredbe
Komisije (EEZ) br. 2454/93 od 2. srpnja 1993. u kojoj su navedene odredbe za
primjenu Uredbe Vijeća (EEZ) br. 2913/92 o uspostavljanju Carinskog
zakonika Zajednice[9].
Članak 3.
Komisija će do 30. lipnja 2019.
proučiti utjecaj mjera osiguranih člankom 1. i na temelju svojih
zaključaka dostaviti sve relevantne prijedloge za razdoblje nakon 2020.
godine.
Članak 4.
1.           Ako Komisija ima razloga
vjerovati da su suspenzije uspostavljene ovom Uredbom dovele do preusmjeravanja
trgovinskih tokova za određeni proizvod, može donijeti provedbene akte te
privremeno povući suspenziju na razdoblje do 12 mjeseci. Ti provedbeni
akti moraju biti doneseni u skladu s postupkom ispitivanja navedenim u članku
5. stavku 2.
Uvozne carine na proizvode za koje je suspenzija
privremeno povučena moraju biti osigurani jamstvom, a puštanje navedenih
proizvoda u slobodni promet u Zajednici na Kanarskim otocima ovisit će o
dostavi predmetnog jamstva.
2.           U roku od 12 mjeseci navedenom
u stavku 1., Vijeće bi, na zahtjev Komisije i nakon savjetovanja s
Europskim parlamentom, trebalo donijeti konačnu odluku o zadržavanju ili
povlačenju suspenzije. Ako suspenzija bude povučena, visine carina
osigurane jamstvom moraju se konačno naplatiti.
3.           Ako se u roku od 12 mjeseci
ne donese konačna odluka u skladu sa stavkom 2., osiguranja se oslobađaju.
Članak 5.
1.           Pomoć Komisiji mora
pružiti Odbor za carinski zakonik osnovan u skladu s člankom 247.a stavkom
1. Uredbe (EEZ) br. 2913/92[10]. Taj će se odbor smatrati
odborom u značenju Uredbe (EU) br. 182/2011.
2.           U slučaju pozivanja na
ovaj stavak primjenjuje se članak 5. Uredbe (EU) br. 182/2011.
Članak 6.
Komisija i carinske službe država članica
moraju usko surađivati kako bi se osigurali ispravna regulacija i nadzor
primjene ove Uredbe.
Članak 7.
Ova Uredba stupa na snagu trećeg dana od
dana objave u Službenom listu Europske unije.
Primjenjuje se od 1. siječnja 2014. do
31. prosinca 2020.
Ova je Uredba u cijelosti
obvezujuća i izravno se primjenjuje u svim državama članicama.
Sastavljeno u Bruxellesu
                                                                       Za
Vijeće
                                                                       Za
Predsjednika
PRILOG
 Nalog br. || Oznaka CN || Opis || Visina kvote (u tonama) || Carinska stopa za kvotu (%)
 09.2997 || 0303 || Riba, smrznuta, osim ribljih fileta i drugog ribljeg mesa pod naslovom 0304 || 15 000 || 0
 0304 || Riblji fileti i ostalo riblje meso (neovisno je li mljeveno ili ne), svježe, rashlađeno ili smrznuto
 09.2651 || 0306 || Rakovi, neovisno jesu li u ljusci ili ne, živi, svježi, rashlađeni, smrznuti, sušeni, soljeni ili u salamuri; dimljeni rakovi neovisno jesu li u ljusci ili očišćeni i neovisno jesu li kuhani prije ili tijekom procesa dimljenja; rakovi, u ljusci, kuhani u pari ili vodi, neovisno jesu li rashlađeni, smrznuti, sušeni, soljeni ili u salamuri; brašno, krupica i pelete od rakova, uporabljivi za ljudsku prehranu || 15 000 || 0
 0307 || Mekušci, neovisno jesu li u ljusci ili ne, živi, svježi, rashlađeni, smrznuti, sušeni, soljeni ili u salamuri; dimljeni mekušci neovisno jesu li u ljusci ili očišćeni i neovisno jesu li kuhani prije ili tijekom procesa dimljenja; brašno, krupica i pelete od mekušaca, uporabljivi za ljudsku prehranu
 0308 || Vodeni beskralješnjaci osim rakova i mekušaca, živi, svježi, rashlađeni, smrznuti, sušeni, soljeni ili u salamuri; dimljeni vodeni beskralješnjaci osim rakova i mekušaca neovisno jesu li kuhani prije ili tijekom procesa dimljenja; brašno, krupica i pelete od vodenih beskralješnjaka osim rakova i mekušaca, uporabljivi za ljudsku prehranu
ZAKONODAVNI FINANCIJSKI IZVJEŠTAJ ZA
PRIJEDLOGE S PRORAČUNSKIM IMPLIKACIJAMA OGRANIČENIMA ISKLJUČIVO
NA PRIHODOVNU STRANU
1.           NAZIV PRIJEDLOGA
Prijedlog Uredbe Vijeća o otvaranju i
predviđanju upravljanja autonomnim carinskim kvotama Unije za uvoz
određenih proizvoda ribarstva na Kanarske otoke
2.           PRORAČUNSKE LINIJE
Poglavlje i članak: pogl. 12 čl. 120.
Iznos predviđen u proračunu za 2013.
godinu: 18 631 800 000 EUR
3.           FINANCIJSKI UTJECAJ
¨      Prijedlog nema financijski utjecaj
X       Prijedlog nema financijski utjecaj na
rashode, ali utječe na prihode na sljedeći način:
milijuna EUR (do 1 decimalnog mjesta)
   ||   ||
 Proračunska linija || Prihodi || Razdoblje, počevši od dd/mm/gggg || [Godina 2014.–2020.]
 Članak 120. || Utjecaj na vlastita sredstva || 1. 1. 2014. - 31. 12. 2020. || -9,1/g.
4.           MJERE ZA SPREČAVANJE PRIJEVARE
Odredbe za reguliranje tarifnih kvota
obuhvaćaju mjere potrebne za sprječavanje prijevara i nepravilnosti
(primjena nadzora navedenog u Carinskom zakoniku Zajednice i izvršnim
odredbama)
5.           DRUGE NAPOMENE
Procijenjeni trošak ove
operacije
Način izračuna
ukupnog troška operacije
Na temelju najnovijih potpunih
statističkih podataka (2012.), godišnji gubitak prihoda kao posljedica ove
Uredbe može se stoga procijeniti na 12,1milijun eura (vidi tablicu u nastavku).
Navedeni iznos općenito je izračunat na osnovi nediskriminacijskih (MFN)
carinskih stopa i označava maksimalnu razinu zbog činjenice da Unija
primjenjuje niže carinske stope na uvoz iz mnogih država. Stoga će
tendencija stvarnog gubitka prihoda biti niža, budući da se MFN carine ne
primjenjuju konstantno.
 Nalog br. || Visina kvota (tone) || Procijenjena cijena (eura/t) || MFN carina (%) || Carinska stopa za kvotu (%) || Unaprijed utvrđena godišnja carina (€)
 09.2997 || 15 000 t ||   3 076 || 11 (prosječna carina) || 0 || 5 076 052
 09.2651 || 15 000 t || 4 547 || 10,3 (prosječna carina) || 0 || 7 025 452
 Ukupno ||   ||   ||   ||   || 12 101 503
Ukupan gubitak prihoda u usporedbi s nepostojanjem
tarifnih kvota procjenjuje se na: 12 101 503 eura
Gubitak prihoda u tradicionalnim vlastitim sredstvima
mora biti nadoknađen doprinosima država članica na temelju BND-a.
[1]               „Evaluation des mesures prévues dans les régions
ultrapériphériques sous le reg (ce) N° 791/2007- Rapport final” - Juillet 2012
– MARE contract MARE/2010/11. Izdavanje je u tijeku.
[2]               „Evaluation des mesures mises en oeuvre en faveur des
régions ultrapériphériques (POSEI) et des petites îles de la mer Egée dans le
cadre de la politique agricole commune” Contrat N°30-CE – 0233430/0094.
Dostupno na: http://ec.europa.eu/agriculture/eval/reports/posei/index_fr.htm
[3]               Prijedlog UREDBE EUROPSKOG PARLAMENTA I VIJEĆA o
Europskom fondu za pomorstvo i ribarstvo [kojim se ukidaju Uredba Vijeća
(EZ) br. 1198/2006 i Uredba Vijeća (EZ) br. 861/2006 te Uredba Vijeća
br. XXX/2011 o integriranoj pomorskoj politici. COM(2011) 804, konačna
verzija od 02.12.2011.
[4]               SL C, str.
[5]               SL C, str.
[6]               SL C, str.
[7]               SL L 180, 9.7.2008., str. 1.
[8]               SL L 55, 28.2.2011., str. 13.
[9]               SL L 253, 11.10.1993., str. 1.
[10]             SL L 302, 19.10.1992., str. 1.


               EUROPSKA KOMISIJA
            Bruxelles, 2.3.2016.
            COM(2016) 115 final
            2016/0069(NLE)
            Prijedlog
            UREDBE VIJEĆA
            o pružanju hitne potpore unutar Unije

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

                  Zbog trenutačnog iznenadnog i velikog priljeva izbjeglica i migranata u Europu nastala je iznimna situacija u kojoj je velikom broju osoba potrebna humanitarna pomoć, što nadilazi organizacijske sposobnosti nadležnih tijela jedne države članice Unije, ili čak njih nekoliko. Na sastanku Europskog vijeća održanom 18. i 19. veljače 2016. zatraženi su hitno djelovanje i konkretni prijedlozi Komisije u pogledu uspostave kapaciteta Unije za pružanje humanitarne pomoći unutar EU-a na temelju iskustva Odjela za humanitarnu pomoć i civilnu zaštitu Europske komisije. S obzirom na neposredne potrebe uzrokovane trenutačnom migracijskom i izbjegličkom krizom tom pomoći ponajprije bi se trebala pružiti potpora zemljama koje se suočavaju s velikim priljevom izbjeglica i migranata, ali ona se može upotrijebiti i za druge izvanredne potrebe koje bi mogle nastati.

                  Migracijska i izbjeglička kriza koja je pogodila Uniju istaknut je primjer situacije u kojoj su Unija i njezine države članice izravno pogođene krizom unatoč  nastojanjima Unije da riješi uzroke tih izvanrednih okolnosti kako bi pomogla državama u kojima je kriza nastala.

                  Ona je također značajan primjer mogućeg učinka kriza i katastrofa na Uniju i njezine države članice te upućuje na potrebu za boljim odgovorom na te krize i katastrofe uzimajući u obzir trenutačnu gospodarsku situaciju u pogođenim državama članicama i gospodarski učinak tih katastrofa na države članice.

                  Učinci katastrofa uzrokovanih ljudskim djelovanjem i prirodnih katastrofa u Uniji sve su teži i povezani su s nizom čimbenika, npr. klimatskim promjenama, na koje mogu izravno utjecati i kojima mogu pridonijeti vanjski čimbenici te okolnosti u susjedstvu Unije i drugim zemljama na svijetu Opseg i učinak katastrofa uzrokovanih ljudskim djelovanjem ili prirodnih katastrofa mogu biti toliki da zbog njih mogu nastati velike gospodarske teškoće u jednoj državi članici ili u njih nekoliko. One se mogu javiti i u državama članicama koje se već nalaze u gospodarskim teškoćama iz drugih razloga te dodatno otežati opće gospodarsko stanje u tim državama članicama. U svakom slučaju, to bi negativno utjecalo na sposobnost predmetne države članice za odgovor i na pružanje pomoći onima kojima je potrebna.

                  Na temelju odredaba Ugovora o funkcioniranju Europske unije (UFEU) o humanitarnoj pomoći (članak 214.) mogu se donositi samo mjere za pomoć pogođenim ljudima u trećim zemljama. Stoga treba utvrditi bi li se postojećim instrumentima Unije koji se primjenjuju u EU-u mogle zadovoljiti navedene iznimne potrebe i, ako ne bi, koji alternativni način djelovanja Unije postoji.

                  Jedan instrument jest Mehanizam Unije za civilnu zaštitu (UCPM). Mehanizam Unije za civilnu zaštitu aktiviran je za izbjegličku i migracijsku krizu. Međutim, budući da su potrebe vrlo slične u mnogim zemljama sudionicama, dobrovoljne ponude pomoći, posebno na temelju zahtjeva Grčke, Slovenije i Hrvatske, nisu bile dovoljne.

                  Nizom drugih instrumenata EU-a kao što su Fond solidarnosti Europske unije (EUSF), Fond za azil, migracije i integraciju (AMIF), Fond za unutarnju sigurnost (ISF) (u kontekstu migracijske krize) ili Fond europske pomoći za najpotrebitije (FEAD) mogu se osigurati financijska sredstva za pomoć unutar Europe, čime će se pomoći državama članicama. Međutim, ti instrumenti nisu usmjereni posebno na zadovoljavanje velikih humanitarnih potreba. Oni se posebno u prvom redu oslanjaju na administrativne i operativne sposobnosti vlada, koje se u nekim situacijama već nalaze pod financijskim i gospodarskim opterećenjem.

                  Stoga bi Unija trebala, u duhu solidarnosti, zadovoljiti osnovne potrebe žrtava katastrofa unutar Unije pritom ublažavajući učinak na gospodarstvo pogođenih država članica koje su već suočene s velikim gospodarskim teškoćama. Zbog toga se predlaže da se pružanje potpore humanitarne prirode za izvanredne situacije u Uniji temelji na članku 122. stavku 1. UFEU-a.

               •Usklađenost s postojećim odredbama politike u tom području politike

                  Još nije donesena nijedna mjera na temelju članka 122. stavka 1. UFEU-a koja bi se odnosila na iste potrebe. Stoga se ne bi trebalo javiti pitanje usklađenosti.

               •Usklađenost s drugim politikama Unije

                  Uredba je u skladu s drugim politikama Unije jer se njome te politike nastoje nadopuniti zadovoljavanjem potreba koje bi inače u velikoj mjeri ostale nezadovoljene.

                  Drugim riječima, Uredba je u cijelosti u skladu s Odlukom br. 1313/2013/EU o Mehanizmu Unije za civilnu zaštitu (UCPM) i njome se nastoje postići najveće moguće sinergije. Svako djelovanje poduzeta u skladu s ovom Uredbom morat će se usko koordinirati s aktivnostima u okviru Mehanizma Unije za civilnu zaštitu ako je on aktiviran u cilju odgovora na prirodne katastrofe i katastrofe uzrokovane ljudskim djelovanjem unutar EU-a. To vrijedi  i za Fond solidarnosti Europske unije (EUSF), Fond za azil, migracije i integraciju (AMIF), Fond za unutarnju sigurnost (ISF) (u kontekstu migracijske krize) ili Fond europske pomoći za najpotrebitije (FEAD).

                  Uredba je u skladu i s politikama i načelima koje Unija primjenjuje tijekom svojeg djelovanja izvan Unije u području humanitarne pomoći.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

                  Pravna osnova ovog prijedloga jest članak 122. stavak 1. Ugovora o funkcioniranju Europske unije.

                  •
                        Supsidijarnost (za neisključivu nadležnost)

                  Države članice ne mogu  dostatno ostvariti ciljeve prijedloga samostalnim djelovanjem. U slučaju prirodnih katastrofa ili katastrofa uzrokovanih ljudskim djelovanjem koje imaju dalekosežne humanitarne posljedice za jednu državu članicu ili više njih humanitarne potrebe mogu prekoračivati kapacitete za odgovor tih država članica i one ih možda neće biti u mogućnosti primjereno zadovoljiti. Ta se pretpostavka posebno primjenjuje kad se navedene katastrofe, koje i same imaju financijske posljedice, dogode u državama članicama koje se već suočavaju s velikim gospodarskim teškoćama. U svakom slučaju, čini se primjerenim i nužnim da Unija djeluje u duhu solidarnosti kako bi pomogla pogođenim državama članicama da zadovolje nastale humanitarne potrebe i istovremeno ublažila utjecaj na njihovo gospodarstvo.

                  •
                        Proporcionalnost

                  Prijedlog ne prelazi ono što je potrebno za postizanje ciljeva. Njime se rješavaju nedostaci utvrđeni tijekom trenutačne migracijske i izbjegličke krize i predlažu rješenja u skladu s mandatom Europskog vijeća.

                  Administrativno opterećenje za Uniju i države članice ograničeno je i ne prekoračuje ono što je nužno za postizanje ciljeva prijedloga.

                  •
                        Odabir instrumenta

                  Prijedlog uredbe Vijeća.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

               •Savjetovanja s dionicima

                  Zbog krajnje hitnosti humanitarne situacije uzrokovane trenutačnom migracijskom i izbjegličkom krizom nije provedeno savjetovanje s dionicima.

                  Komisija je svoj prijedlog temeljila na podacima prikupljenima tijekom navedene krize.

               •Prikupljanje i primjena stručnog znanja

                  Prijedlog se u velikoj mjeri temelji na iskustvu Odjela za humanitarnu pomoć i civilnu zaštitu Europske komisije.

               •Procjena učinka

                  Zbog krajnje hitnosti humanitarne situacije uzrokovane trenutačnom migracijskom i izbjegličkom krizom nije provedena procjena učinka.

                  Komisija je svoj prijedlog temeljila na podacima prikupljenima tijekom navedene krize.

               •Temeljna prava

                  Prijedlog je potpuno u skladu sa zaštitom temeljnih prava. Njime se zapravo nastoji pridonijeti zaštiti nekih od tih prava, posebno ljudskog dostojanstva te prava na život i integritet osobe.

               4.UTJECAJ NA PRORAČUN

                  Tijekom 2016. trebat će izdvojiti 300 milijuna EUR za podupiranje djelovanja država članica usmjerenog na zadovoljavanje izvanrednih humanitarnih potreba u Uniji. Ako se nastavi trenutačni priljev migranata i izbjeglica, vjerojatno će nastati dodatne potrebe. Procjenjuje se da će za 2017. i 2018. biti potrebno 200 milijuna EUR godišnje.

               5.OSTALI ELEMENTI

               •Planovi provedbe i mehanizmi praćenja, evaluacije i izvješćivanja

                  Mjere kojima se pruža financijska potpora na temelju ove Uredbe redovito će se pratiti u cilju nadzora njihove provedbe.

                  Tri godine nakon stupanja na snagu Uredbe Komisija će Vijeću dostaviti ocjenu primjene Uredbe zajedno s prijedlozima o budućnosti Uredbe i, prema potrebi, prijedloge za njezine izmjene.

               •Detaljno obrazloženje posebnih odredbi prijedloga

                  U članku 1. navode se svrha i područje primjene prijedloga kojima se nastoji utvrditi okvir unutar kojeg se može odobriti hitna potpora Unije, u duhu solidarnosti, u slučaju prirodnih katastrofa ili katastrofa uzrokovanih ljudskim djelovanjem unutar Unije čiji su opseg i učinak takvi da dolazi do teških i dalekosežnih humanitarnih posljedica. Budući da se ovom Uredbom nastoje zadovoljiti osnovne potrebe žrtava katastrofa unutar Unije, njome se stoga zadovoljavanjem tih potreba pridonosi ublažavanju gospodarskog učinka na države članice.

                  U članku 2. utvrđuje se koje bi mjere bile prihvatljive kao hitna potpora u skladu s predloženom Uredbom. Hitna potpora koja bi se pružala sastojala bi se od odgovora utemeljenog na potrebama kojim se nadopunjuje odgovor pogođenih država članica u cilju očuvanja života, sprječavanja i ublažavanja ljudske patnje i očuvanja ljudskog dostojanstva. Ona može biti u obliku bilo kojih mjera koje se mogu provoditi u skladu s Uredbom Vijeća (EZ) br. 1257/96 o humanitarnoj pomoći. U njemu se utvrđuje i kojim će se subjektima povjeriti provedba tih mjera (odnosno Komisiji ili partnerskim organizacijama koje mogu biti nevladine organizacije, međunarodne organizacije ili specijalizirane službe država članica u slučaju da imaju relevantno iskustvo za provedbu djelovanja potpore u skladu s predloženom Uredbom).

                  Članak 3. odnosi se na vrste financijskih intervencija u okviru predložene Uredbe i provedbene postupke koji će se upotrebljavati u tu svrhu. U skladu s pravnom osnovom prijedloga mjere predviđene u ovoj Uredbi u skladu su sa željom za djelovanjem u duhu solidarnosti pa bi se pružanje hitne potpore u skladu s ovom Uredbom trebalo financirati iz općeg proračuna Unije i doprinosima drugih javnih ili privatnih donatora u obliku vanjskih namjenskih prihoda. Upućuje se na odgovarajuće odredbe Financijske uredbe koje se primjenjuju na opći proračun EU-a radi definicije provedbenih postupaka, koji uključuju izravno i neizravno upravljanje kojim se Komisiji omogućuje dodjela ugovora o javnoj nabavi dobavljačima i pružateljima usluga, dodjela bespovratnih sredstava nevladinim organizacijama (NVO) i specijaliziranim službama država članica
                     1
                   te povjeravanje zadaća provedbe proračuna međunarodnim organizacijama.

                  U članku 3. navodi se i da se smatra da su NVO-ovi s kojima je Komisija sklopila okvirne sporazume o partnerstvu u skladu s Uredbom Vijeća (EZ) br. 1257/96 o humanitarnoj pomoći prihvatljivi za provedbu djelovanja skladu s predloženom Uredbom.

                  U članku 4. utvrđeni su prihvatljivi troškovi koje će Unija financirati u skladu s predloženom Uredbom, a koji mogu biti izravno povezani s operativnim aktivnostima mjera potpore koje će se provoditi u skladu s Uredbom  neizravno povezani s tim mjerama ako se one odnose na režijske i druge administrativne troškove te troškove upravljanja partnerskih organizacija. Financiranje Unije trebalo bi biti dostupno i za troškove aktivnosti pripreme, praćenja, kontrole, revizije i evaluacije koje su potrebne za upravljanje potporom koja će se pružati u skladu s predloženom Uredbom. Utvrđeni su i određeni načini dodjele bespovratnih sredstava (posebno mogućnost dodjele bespovratnih sredstava s retroaktivnim učinkom kojima se pokriva 100 % prihvatljivih troškova).

                  U članku 5. propisano je načelo u skladu s kojim treba nastojati postići sinergije i komplementarnost s ostalim instrumentima Unije. Iako je to opća odredba koja se primjenjuje na sve postojeće instrumente Unije, određeni broj takvih instrumenata spominje se kao primjer jer su posebno relevantni zbog svoje tematike, koja se može usporediti s tematikom predložene Uredbe.

                  U članku 6. propisane su mjere koje će se poduzimati kako bi se osigurala primjerena zaštita financijskih interesa Unije tijekom cijelog ciklusa rashoda. Te mjere uključuju sprječavanje, otkrivanje i istraživanje nepravilnosti, povrat izgubljenih, neopravdano isplaćenih ili nepravilno uporabljenih sredstava te, prema potrebi, administrativne i financijske sankcije u skladu s Uredbom (EU, Euratom) br. 966/2012.

                  U članku 7. propisano je da se mjere kojima se pruža financijska potpora u skladu s ovom Uredbom moraju redovito nadzirati u cilju praćenja njihove provedbe. Predviđeno je i ocjenjivanje primjene predložene Uredbe nakon tri godine.

                  U članku 8. utvrđeno je stupanje na snagu Uredbe koja bi, zbog hitnosti, trebala stupiti na snagu na dan objave u Službenom listu.

               2016/0069 (NLE)

               Prijedlog

               UREDBE VIJEĆA

               o pružanju hitne potpore unutar Unije

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 122. stavak 1.,

               uzimajući u obzir prijedlog Europske komisije,

               budući da:

               (1)Uzajamna pomoć i potpora u slučaju katastrofa osnovni su izraz univerzalne vrijednosti solidarnosti među ljudima i moralna obveza jer bi zbog takvih katastrofa mogle nastati situacije u kojima velik broj osoba ne može zadovoljiti svoje osnovne potrebe, što bi moglo imati ozbiljne negativne posljedice na njihovo zdravlje i život.

               (2)Učinak katastrofa uzrokovanih ljudskim djelovanjem i prirodnih katastrofa unutar Unije sve je ozbiljniji. To je povezano s nizom čimbenika, npr. s klimatskim promjenama, ali i drugim vanjskim čimbenicima i okolnostima koje se javljaju u susjedstvu Unije. Migracijska i izbjeglička kriza koja trenutačno pogađa Uniju istaknut je primjer situacije u kojoj unatoč naporima koje je Unija poduzela kako bi uklonila glavne uzroke u trećim zemljama ta kriza može izravno utjecati na gospodarsku situaciju u državama članicama. Zbog te je situacije Europsko vijeće na sastanku održanom 19. veljače 2016. pozvalo Komisiju da uspostavi kapacitet za pružanje humanitarne pomoći unutar EU-a kako bi se pomoglo zemljama koje se suočavaju s velikim brojem izbjeglica i migranata.

               (3)Katastrofe uzrokovane ljudskim djelovanjem ili prirodne katastrofe mogu biti takvog razmjera i učinka da mogu uzrokovati velike gospodarske teškoće u jednoj ili nekoliko država članica. One se mogu javiti i u jednoj ili nekoliko država članica koje se već suočavaju s gospodarskim teškoćama iz drugih razloga te mogu dodatno otežati opću gospodarsku situaciju u predmetnim državama članicama U svakom slučaju, to bi negativno utjecalo na sposobnost predmetne države članice za odgovor te na pomoć i potporu koje se pružaju ljudima kojima su potrebne.

               (4)Iako Unija već može državama članicama odobriti potporu makrofinancijske prirode i pokazati europsku solidarnost regijama pogođenima katastrofama s pomoću Fonda solidarnosti Europske unije (EUSF), trenutačno na razini Unije ne postoji odgovarajući instrument kojim se na dovoljno predvidljiv i neovisan način mogu zadovoljiti humanitarne potrebe ljudi pogođenih katastrofama unutar Unije, kao što su pomoć u hrani, hitna liječnička pomoć, smještaj, voda, sanitarni uvjeti i higijena, zaštita i obrazovanje. Uzajamna pomoć može se pružiti u okviru Mehanizma Unije za civilnu zaštitu, ali rad tog mehanizma temelji se na dobrovoljnim doprinosima država članica. Pomoć i potpora mogu se pružiti i iz postojećih instrumenata politike Unije i financijskih instrumenata, kao što su oni usmjereni na uspostavu područja slobode, sigurnosti i pravde u Uniji. Svaka takva pomoć i potpora bile bi dodatak i doprinos ostvarenju glavnih ciljeva politike navedenih instrumenata, zbog čega bi bile ograničenog područja primjene i opsega. Stoga bi Unija trebala djelovati u duhu solidarnosti kako bi zadovoljila osnovne potrebe ljudi pogođenih katastrofama unutar Unije i pridonijela smanjenju gospodarskog učinka tih katastrofa na predmetne države članice.

               (5)S obzirom na sličnost između zadovoljavanja osnovnih potreba ljudi pogođenih katastrofama unutar Unije pružanjem hitne potpore i pružanja humanitarne potpore ljudima pogođenim katastrofama uzrokovanim ljudskim djelovanjem ili prirodnim katastrofama u trećim zemljama, sve operacije u skladu s ovom Uredbom trebale bi se provoditi u skladu s međunarodno dogovorenim humanitarnim načelima. Ta djelovanja sastoje se od mjera koje su primjerene situaciji u državama članicama suočenima s takvim teškoćama.

               (6)Budući da je potrebno djelovati u duhu solidarnosti, pružanje hitne potpore u skladu s ovom Uredbom trebalo bi se financirati iz općeg proračuna Unije i doprinosima drugih javnih ili privatnih donatora.

               (7)Nadoknada troškova te dodjela ugovora o javnoj nabavi i bespovratnih sredstava u skladu s ovom Uredbom trebali bi se provoditi u skladu s Uredbom (EU, Euratom) br. 966/2012 Europskog parlamenta i Vijeća
                  2
                uzimajući u obzir posebnu prirodu hitne potpore. Stoga treba osigurati da se bespovratna sredstva i ugovori o javnoj nabavi mogu dodjeljivati izravno ili neizravno,da se bespovratnim sredstvima može financirati do 100 % prihvatljivih troškova te da se ona mogu dodjeljivati retroaktivno. Komisija bi trebala moći financirati operacije hitne potpore svake organizacije, neovisno o njezinu pravnom obliku, odnosno o tome je li privatna ili javna, koja posjeduje potrebno iskustvo i u tu svrhu upotrebljavati izravno ili neizravno upravljanje, prema potrebi.

               (8)Nadalje, trebalo bi se oslanjati na organizacije s kojima je Komisija sklopila okvirne sporazume o partnerstvu u skladu s Uredbom Vijeća (EZ) br. 1257/96
                  3
                u kontekstu važnosti iskustva koje su te organizacije stekle pružajući humanitarnu pomoć u koordinaciji s Komisijom.

               (9)Financijske interese Unije trebalo bi zaštititi proporcionalnim mjerama tijekom cijelog ciklusa rashoda, uključujući sprječavanje, otkrivanje i istraživanje nepravilnosti, povrat izgubljenih, neopravdano isplaćenih ili nepravilno uporabljenih sredstava te, prema potrebi, administrativne i financijske sankcije u skladu s Uredbom (EU, Euratom) br. 966/2012.

               (10)Ovom Uredbom trebalo bi utvrditi osnovu za pružanje financijske potpore u slučaju prirodnih katastrofa ili katastrofa uzrokovanih ljudskim djelovanjem u odnosu na koje bi Unija, u duhu solidarnosti, mogla bolje od država članica koje djeluju samostalno i nekoordinirano mobilizirati odgovarajući iznos sredstava i upotrijebiti ih za provedbu operacija kojima bi se mogli spasiti životi na ekonomičan, učinkovit i djelotvoran način. To bi djelovanje zbog svojeg opsega i komplementarnosti bilo učinkovitije.

               (11)Budući da ciljeve ove Uredbe ne mogu dostatno ostvariti države članice, nego se oni zbog njihova razmjera ili učinaka mogu na bolji način ostvariti na razini Unije, Unija može donijeti mjere u skladu s načelom supsidijarnosti utvrđenim u članku 5. Ugovora o Europskoj uniji. U skladu s načelom proporcionalnosti utvrđenim u tom članku ova Uredba ne prelazi ono što je potrebno za ostvarivanje tih ciljeva.

               (12)Pružanje hitne potpore u skladu s ovom Uredbom trebalo bi na primjereni način pratiti uz pomoć, prema potrebi, najvećih stručnjaka na razini Unije. Trebalo bi ocijeniti i sveukupnu provedbu ove Uredbe.

               (13)S obzirom na hitnost potrebne potpore Uredba bi trebala stupiti na snagu bez odlaganja,

               DONIJELO JE OVU UREDBU:

               Članak 1.

               Predmet i područje primjene

               Ovom se Uredbom uspostavlja okvir unutar kojeg se može odobriti hitna potpora Unije u slučaju postojećih ili mogućih prirodnih katastrofa ili katastrofa uzrokovanih ljudskim djelovanjem unutar Unije čiji su razmjer i učinak toliko veliki da uzrokuju teške i dalekosežne humanitarne posljedice.

               Članak 2.

               Prihvatljive mjere

               1.Hitnom potporom u skladu s ovom Uredbom pruža se hitan odgovor utemeljen na potrebama kojim se nadopunjuje odgovor pogođenih država članica usmjeren na očuvanje života, sprječavanje i ublažavanje ljudske patnje te očuvanje ljudskog dostojanstva u slučaju potrebe nastale zbog katastrofa iz članka 1.

               2.Hitan odgovor može uključivati bilo kakve mjere humanitarne pomoći koje bi bile prihvatljivo za financiranje Unije u skladu s člancima 2., 3. i 4. Uredbe (EZ) br. 1257/96 i može obuhvaćati pomoć, potporu i, prema potrebi, operacije zaštite u cilju spašavanja i očuvanja života za vrijeme katastrofa ili njihovih neposrednih posljedica. Može se upotrebljavati i za financiranje drugih rashoda koji su izravno povezani s provedbom operacija hitne potpore.

               3.Hitna potpora u skladu s ovom Uredbom odobrava se i provodi u skladu s temeljnim humanitarnim načelima humanosti, neutralnosti, nepristranosti i neovisnosti.

               4.Mjere iz stavka 2. provodi Komisija ili partnerske organizacije koje je ona odabrala. Komisija može posebno odabrati kao partnerske organizacije nevladine organizacije, specijalizirane službe država članica ili međunarodne agencije i organizacije s potrebnim iskustvom.

               Članak 3.

               Vrste financijskih intervencija i provedbeni postupci

               1.Komisija provodi financijsku potporu Unije u skladu s Uredbom (EU, Euratom) br. 966/2012. Financiranje Unije za podupiranje djelovanja u skladu s ovom Uredbom provodi se s pomoću izravnog ili neizravnog upravljanja u skladu s člankom 58. stavkom 1. točkama (a) i (c) te Uredbe.

               2.Hitna potpora u skladu s ovom Uredbom financira se iz općeg proračuna Unije i doprinosa drugih javnih ili privatnih donatora kao vanjskim namjenskim prihodom u skladu s člankom 21. stavkom 4. Uredbe (EU, Euratom) br. 966/2012.

               3.U skladu s člankom 128. stavkom 1. Uredbe (EU, Euratom) br. 966/2012 Komisija može izravno, bez poziva za podnošenje prijedloga, odobriti financiranje Unije za podupiranje djelovanja u skladu s ovom Uredbom koje će se provoditi izravnim upravljanjem. U tu svrhu Komisija može sklapati okvirne sporazume o partnerstvu ili se oslanjati na postojeće okvirne sporazume o partnerstvu sklopljene u skladu s Uredbom (EZ) br. 1257/96.

               4.Ako Komisija provodi operacije hitne potpore posredstvom nevladinih organizacija, smatra se da su kriteriji u pogledu financijske i operativne sposobnosti ispunjeni ako je na snazi okvirni sporazum o partnerstvu između te organizacije i Komisije u skladu s Uredbom (EZ) br. 1257/96.

               Članak 4.

               Prihvatljivi troškovi

               1.Financiranjem Unije mogu se pokriti svi izravni troškovi nužni za provedbu mjera utvrđenih u članku 2., uključujući kupnju, pripremu, prikupljanje, prijevoz, skladištenje i distribuciju robe i usluga u okviru tih mjera.

               2.Mogu se pokriti i neizravni troškovi partnerskih organizacija u skladu s Uredbom (EU, Euratom) br. 966/2012.

               3.Financiranjem Unije mogu se pokrivati troškovi aktivnosti pripreme, praćenja, kontrole, revizije i ocjenjivanja koji su potrebni za upravljanje potporom koja će se pružati u skladu s ovom Uredbom.

               4.Financiranjem Unije za mjere potpore u skladu s ovom Uredbom može se pokriti do 100 % prihvatljivih troškova.

               5.Rashodi nastali partnerskim organizacijama prije datuma podnošenja zahtjeva za financiranje mogu biti prihvatljivi za financiranje Unije.

               Članak 5.

               Komplementarnost i usklađenost mjera Unije

               Nastoje se postići sinergije i komplementarnosti s drugim instrumentima Unije, posebno u pogledu instrumenata u skladu s kojima se može nuditi neka vrsta hitne pomoći ili potpore, kao što su Uredba (EU) br. 661/2014 Europskog parlamenta i Vijeća
                  4
               , Odluka br. 1313/2013/EU Europskog parlamenta i Vijeća
                  5
               , Uredba (EZ) br. 1257/96, Uredba (EU) br. 223/2014 Europskog parlamenta i Vijeća
                  6
               , Uredba (EU) br. 513/2014 Europskog parlamenta i Vijeća
                  7
               , Uredba (EU) br. 514/2014 Europskog parlamenta i Vijeća
                  8
               , Uredba (EU) br. 515/2014 Europskog parlamenta i Vijeća
                  9
                i Uredba (EU) br. 516/2014 Europskog parlamenta i Vijeća
                  10
               .

               Članak 6.

               Zaštita financijskih interesa Unije

               1.   Komisija poduzima odgovarajuće mjere kojima osigurava da su, dok se provode mjere koje se financiraju u okviru ove Uredbe, financijski interesi Unije zaštićeni primjenom preventivnih mjera protiv prijevare, korupcije i bilo koje druge nezakonite aktivnosti, učinkovitim provjerama i, ako se uoče nepravilnosti, povratom pogrešno plaćenih iznosa te, prema potrebi, učinkovitim, proporcionalnim i odvraćajućim administrativnim i financijskim sankcijama.

               2.   Komisija, ili njezini predstavnici, te Revizorski sud ovlašteni su za provedbu revizije na temelju dokumenata i na terenu, nad svim korisnicima bespovratnih sredstava, izvođačima i podizvođačima koji su primili sredstva Unije u skladu s ovom Uredbom.

               3.   Europski ured za borbu protiv prijevara (OLAF) ovlašten je za provođenje istraga, uključujući provjere na terenu i inspekcije, u skladu s odredbama i postupcima utvrđenima u Uredbi (EZ, Euratom) br. 883/2013
                  11
                Europskog parlamenta i Vijeća i Uredbi Vijeća (Euratom, EZ) br. 2185/96
                  12
               , kako bi se utvrdilo je li došlo do prijevare, korupcije ili bilo koje druge nezakonite aktivnosti koja utječe na financijske interese Unije u vezi s ugovorom o dodjeli bespovratnih sredstava ili odlukom o dodjeli bespovratnih sredstava ili ugovorom koji je financiran u okviru ove Uredbe.

               4.   Ne dovodeći u pitanje stavke 1., 2. i 3., ugovori i sporazumi o dodjeli bespovratnih sredstava te sporazumi s međunarodnim organizacijama i posebnim službama država članica koji proizlaze iz provedbe ove Uredbe sadržavaju odredbe kojima se Komisiji, Revizorskom sudu i OLAF-u daje izričita ovlast za provedbu takvih revizija i istraga u skladu s njihovim nadležnostima.

               Članak 7.

               Praćenje i ocjena

               1.Mjere za koje se pruža financijska potpora na temelju ove Uredbe redovito se prate.

               2.Tri godine nakon stupanja na snagu ove Uredbe Komisija Vijeću dostavlja ocjenu primjene Uredbe zajedno s prijedlozima o budućnosti Uredbe i, prema potrebi, prijedlozima za njezine izmjene.

               Članak 8.

               Stupanje na snagu

               Ova Uredba stupa na snagu na dan objave u Službenom listu Europske unije.

               Ova je Uredba u cijelosti obvezujuća i izravno se primjenjuje u svim državama članicama.

               Sastavljeno u Bruxellesu,

                     Za Vijeće

                     Predsjednik

               ZAKONODAVNI FINANCIJSKI IZVJEŠTAJ

               1.OKVIR PRIJEDLOGA/INICIJATIVE

               1.1.Naslov prijedloga/inicijative

                  Prijedlog Uredbe Vijeća o pružanju hitne potpore unutar Unije

               1.2.Odgovarajuća područja politike u strukturi ABM/ABB
                  13

                  NOVO: 23 05 Hitna potpora unutar Unije

               1.3.Vrsta prijedloga/inicijative

               X Prijedlog/inicijativa odnosi se na novo djelovanje

               ◻ Prijedlog/inicijativa odnosi se na novo djelovanje nakon pilot-projekta/pripremnog djelovanja
                  14

               ◻ Prijedlog/inicijativa odnosi se na produženje postojećeg djelovanja

               ◻ Prijedlog/inicijativa odnosi se na djelovanje koje je preusmjereno na novo djelovanje

               1.4.Cilj/ciljevi

               1.4.1.Višegodišnji strateški ciljevi Komisije na koje se odnosi prijedlog/inicijativa

                  Cilj je ove Uredbe Vijeća uspostaviti mjere kojima će se odgovoriti na hitne i iznimne humanitarne potrebe nastale u državama članicama uslijed katastrofe ili neočekivanog događaja kao što je iznenadan i velik priljev državljana trećih zemalja na njihovo državno područje.

               1.4.2.Posebni ciljevi i odgovarajuće aktivnosti u okviru strukture ABM/ABB

                  Posebni cilj br. 1

                  Pružanje hitne potpore unutar Unije za zadovoljavanje hitnih humanitarnih potreba u obliku pomoći, potpore i, prema potrebi, operacija za spašavanje i očuvanje života tijekom katastrofa ili njihovih neposrednih posljedica.

                  Poduzimanje djelovanja usmjerenih na olakšavanje ili ostvarivanje pristupa potrebitim osobama i na slobodan protok pomoći.

                  Odgovarajuće aktivnosti u okviru strukture ABM/ABB

                  NOVO: 23 05 Hitna potpora unutar Unije

               1.4.3.Očekivani rezultati i utjecaj

               Navesti učinke koje bi prijedlog/inicijativa trebali imati na ciljane korisnike/skupine.

                  Prijedlogom će se omogućiti Europskoj uniji da zadovolji hitne humanitarne potrebe ljudi na svojem području nastale uslijed kriza pružanjem hitne potpore u skladu s temeljnim humanitarnim načelima humanosti, neutralnosti, nepristranosti i neovisnosti.

               1.4.4.Pokazatelji rezultata i utjecaja

               Navesti pokazatelje koji omogućuju praćenje provedbe prijedloga/inicijative.

                  Broj osoba koje primaju hitnu potporu unutar Europske unije [u apsolutnom iznosu ili kao postotak ukupnog broja osoba kojima je potrebna pomoć], prema pojedinačnoj krizi.

               1.5.Osnova prijedloga/inicijative

               1.5.1.Zahtjev/zahtjevi koje je potrebno kratkoročno ili dugoročno ispuniti

                  Cilj je ovog prijedloga Uredbe Vijeća nadopuniti postojeće instrumente i pravne osnove Unije kako bi se na ciljani način mogla pružati hitna potpora osobama unutar Unije za zadovoljavanje hitnih humanitarnih potreba nastalih kao posljedica krize u jednoj državi članici ili njih nekoliko.

                  Pružanje hitne potpore unutar Europske unije moglo bi biti nužno u kontekstu katastrofa koje zbog svojeg učinka i opsega uzrokuju teške i dalekosežne humanitarne posljedice.

               1.5.2.Dodana vrijednost sudjelovanja EU-a

                  Ciljeve ove Uredbe ne mogu dostatno ostvariti države članice, nego se zbog razmjera ili učinaka mogu na bolji način ostvariti na razini Unije, donošenjem mjera u skladu s načelom supsidijarnosti utvrđenim u članku 5. Ugovora o Europskoj uniji.

                  Dodana vrijednost EU-a očituje se, među ostalim, u sljedećem:

                  – smanjenju gubitaka ljudskih života te ekološke, gospodarske i materijalne štete,

                  – neposrednoj pomoći ljudima unutar Europske unije nakon prirodnih katastrofa i katastrofa izazvanih ljudskim djelovanjem,

                  – učinkovitom i brzom odgovoru na zahtjeve za pomoć unutar Unije posredstvom nevladinih i međunarodnih organizacija ili posebnim službama država članica koje je odabrala Komisija,

                  – boljoj vidljivosti odgovora EU-a na krize.

               1.5.3.Pouke iz prijašnjih sličnih iskustava

                  Nedavna iskustva tijekom migracijske i izbjegličke krize pokazala su da postoji praznina u postojećem skupu pravnih/financijskih instrumenata, da oni nisu dovoljni i da ih treba nadopuniti kako bi mogli biti više usmjereni na hitne humanitarne potrebe unutar Europske unije. Predloženi instrument nužan je s obzirom na postojeću izbjegličku/migracijsku krizu i za bilo koju drugu buduću krizu slične prirode.

               1.5.4.Usklađenost i moguća sinergija s drugim odgovarajućim instrumentima

                  Nizom drugih instrumenata EU-a, kao što su Fond solidarnosti Europske unije (EUSF), Fond za azil, migracije i integraciju (AMIF), Fond za unutarnju sigurnost (ISF) ili Fond europske pomoći za najpotrebitije (FEAD), mogu se u hitnim situacijama osigurati znatna financijska sredstva za pomoć unutar Europe, čime će se pružiti pomoć državama članicama. Tim se instrumentima može pružiti hitna pomoć u obliku bespovratnih sredstava, među ostalim, u svrhe skloništa i smještaja te za ključne stavke pomoći. Međutim, oni nisu usmjereni posebno na zadovoljavanje velikih humanitarnih potreba. Oni se u prvom redu oslanjaju na administrativne i operativne sposobnosti vlada, koje se u nekim situacijama već nalaze pod financijskim i gospodarskim opterećenjem.

                  Stoga treba uspostaviti posebni instrument usmjeren na zadovoljavanje osnovnih humanitarnih potreba žrtava katastrofa unutar Unije pritom ublažavajući gospodarski učinak na države članice suočene s velikim gospodarskim teškoćama.

                  Osigurat će se sinergije i komplementarnosti s navedenim instrumentima kao i s EFRR-om i Mehanizmom Unije za civilnu zaštitu.

                  Područje primjene ovog prijedloga nije ograničeno na trenutačnu migracijsku krizu.

               1.6.Trajanje i financijski učinak

               ◻ Prijedlog/inicijativa ograničenog trajanja

               –◻
                     ◻Prijedlog/inicijativa na snazi od

               –◻
                     ◻Financijski utjecaj od GGGG do GGGG

               X Prijedlog/inicijativa neograničenog trajanja

               –X Provedba s početnim razdobljem od [datum stupanja na snagu]/2016.

               –X S odredbom o procjeni nakon 3 godine

               1.7.Predviđene metode upravljanja
                  15

               X Izravno upravljanje Komisije

               –X njezinih odjela;

               –◻
                     ◻preko izvršnih agencija

               X Neizravno upravljanje povjeravanjem zadataka izvršenja proračuna:

               –X međunarodnim organizacijama i njihovim agencijama (tijela UN-a, ICRC, IFRC, IOM);

               –◻EIB-u i Europskom investicijskom fondu;

               –◻ tijelima na koja se upućuje u člancima 208. i 209. Financijske uredbe;

               –X tijelima javnog prava;

               –X tijelima uređenima privatnim pravom koja pružaju javne usluge u mjeri u kojoj daju odgovarajuća financijska jamstva;

               –◻ tijelima uređenima privatnim pravom države članice kojima je povjerena provedba javno-privatnog partnerstva i koja daju odgovarajuća financijska jamstva;

               –◻ osobama kojima je povjerena provedba posebnih aktivnosti u ZVSP-u u skladu s glavom V. UEU-a i koje su navedene u odgovarajućem temeljnom aktu.

               –Ako je označeno više načina upravljanja, pojedinosti navesti u odjeljku „Napomene”.

               Napomene

                  nije primjenjivo

               2.MJERE UPRAVLJANJA

               2.1.Pravila nadzora i izvješćivanja

               Navesti učestalost i uvjete.

                  Mjere za koje se pruža financijska pomoć na temelju ove Uredbe redovito se nadziru.

                  Komisija priprema i dostavlja Vijeću sljedeće:

                  – izvješće o ocjeni 3 godine nakon stupanja Uredbe na snagu;

                  Izvješćuje se i na različitim razinama kao što su godišnje izvješće o radu (uključujući izjavu o jamstvu), godišnje izvješće o ocjenjivanju i objava svih pojedinačnih izvješća o ocjenjivanju, godišnje izvješće o revizijama.

               2.2.Sustav upravljanja i kontrole

               2.2.1.Utvrđeni rizik/rizici

                  Rizici mogu biti povezani s odgovarajućom provedbom sustava unutarnje kontrole koji je uspostavljen kako je opisano u točki 2.2.2.

               2.2.2.Informacije o uspostavi sustava unutarnje kontrole

                  Predviđeno je da će se za postojeće zakonodavstvo upotrebljavati postojeći sustav unutarnje kontrole kao jamstvo da se sredstva dostupna u okviru novog djelovanja upotrebljavaju na primjereni način i u skladu s odgovarajućim zakonodavstvom

                  Sustav je uspostavljen na sljedeći način:

                  1. Sustav unutarnje kontrole u okviru GU ECHO usmjeren na usklađenost s važećim administrativnim postupcima i zakonodavstvom koje je na snazi u području civilne zaštite. U tu svrhu upotrebljavaju se standardi unutarnje kontrole. Nadzor se trajno provodi uključujući redovito praćenje projekata, odabir i ocjenjivanje partnera, preispitivanje partnera, ocjene sukladnosti i izvješćivanje. Osigurava se i godišnje preispitivanje tijekom provedbe kako bi se mogle utvrditi neusklađenosti s ciljem i moguće promjene u odnosu na godišnji program rada. Već su uspostavljeni sustavi usmjereni na rezultate kako bi se osigurali nadzor i izvješćivanje o i. provedbi okvira za sprječavanje katastrofa, ii. razine pripravnosti za katastrofe i iii. brzine, stupnja i primjerenosti intervencije.

                  2. Revizija bespovratnih sredstava i ugovora koje su u okviru Instrumenta dodijelili revizori GU ECHO.

                  3. Ocjenjivanje aktivnosti vanjskih stručnjaka, ex-post ocjenjivanje pravnih instrumenata za civilnu zaštitu.

                  Mjere mogu revidirati i vanjski subjekti: OLAF za slučajeve prijevare i Revizorski sud

               2.2.3.Procjene troškova i koristi kontrola te procjena očekivane razine rizika od pogreške

                  Procijenjeni trošak strategije kontrole ECHO-a čini 2,7 % proračuna GU ECHO za 2015. Glavne sastavnice ovog pokazatelja sljedeće su:

                  – zbroj ukupnih troškova stručnjaka ECHO-a na terenu i troškova financijskih i operativnih odjela pomnožen s procijenjenim vremenom (50 %) posvećenom aktivnostima osiguranja kvalitete, kontrole i praćenja,

                  – ukupna sredstva izdvojena za revizije i provjere u odjelu vanjske revizije ECHO-a

                  Uzimajući u obzir vrlo ograničeni trošak takvih kontrola te mjerljive (ispravke i povrate) i nemjerljive (učinak odvraćanja i učinak osiguranja kvalitete kontrola) koristi koje su s njima povezane Komisija zaključuje da su mjerljive i nemjerljive koristi kontrola znatno veće od njihova ograničenog troška.

                  To potvrđuje višegodišnja stopa preostale pogreške od 1,33 % koju je Komisija prijavila za svoj odjel za humanitarnu pomoć i civilnu zaštitu (Napomena: nacrt godišnjeg programa rada za 2015.)

               2.3.Mjere za sprječavanje prijevara i nepravilnosti

                  Strategija suzbijanja prijevara objavljena je 2013. kako je predviđeno u općoj strategiji suzbijanja prijevara EK-a i trenutačno se preispituje (napomena: predviđeno je preispitivanje svake dvije godine).

                  Strategija se oslanja na skup kontrola usmjerenih na sprječavanje i otkrivanje prijevara. One su ugrađene u one mjere kojima se nastoji osigurati zakonitost i pravilnost transakcija. Na primjer, ocjenjivanje pristupa partnera ECHO-a sprječavanju i otkrivanju prijevara dio je programa revizija koji se slijedi tijekom provedbe strategije revizije.

                  U strategiji suzbijanja prijevara utvrđen je skup ciljeva i odgovarajući akcijski plan usmjeren na jačanje sposobnosti postojeće arhitekture kontrole za sprječavanje i otkrivanje prijevara, posebno u pogledu sljedećeg: – podizanja svijesti na unutarnjoj razini i s vanjskim dionicima, – jačanja kontrola utemeljenih na riziku, – jačanja suradnje s partnerima, – upravljanja rizikom od preusmjeravanja potpore i – jačanja kapaciteta osposobljavanjem i smjernicama. Poduzete mjere uključivale su pružanje tečajeva osposobljavanja osoblja u sjedištu i na terenu usmjerene na podizanje razine svijesti i jačanje kapaciteta.  Svijest o prijevari uključena je u osposobljavanje koje ECHO redovito pruža partnerima.

               3.PROCIJENJENI FINANCIJSKI UČINAK PRIJEDLOGA/INICIJATIVE

               3.1.Naslov/naslovi višegodišnjeg financijskog okvira i proračunska linija/linije u okviru rashoda na koje se prijedlog/inicijativa odnosi

               Postojeće proračunske linije

               Prema redoslijedu naslova višegodišnjeg financijskog okvira i proračunskih linija.

                        Naslov višegodišnjeg financijskog okvira:

                        Proračunska linija

                        Vrsta
                        rashoda

                        Doprinos

                        Naslov 3. – SIGURNOST I GRAĐANSTVO

                        Dif./nedif
                           16
                        .

                        zemalja EFTA-e
                           17

                        zemalja kandidatkinja
                           18

                        trećih zemalja

                        u smislu članka 21. stavka 2. točke (b) Financijske uredbe

                        3.

                        23 05 01 Hitna potpora unutar Unije

                        Dif.

                        NE

                        NE

                        NE

                        NE

                        3.

                        23 01 04 03 Hitna potpora unutar Unije – rashodi za potporu

                        Dif.

                        NE

                        NE

                        NE

                        NE

               3.2.Procijenjeni utjecaj na rashode

               3.2.1.Sažetak procijenjenog utjecaja na rashode

               u milijunima EUR (do tri decimalna mjesta)

                        Naslov višegodišnjeg financijskog
                        okvira

                        Broj

                        Naslov 3. – Sigurnost i građanstvo

                        2016.

                        2017.

                        2018.

                        2019.

                        2020. i narednih godina

                        UKUPNO

                        • Odobrena sredstva za poslovanje

                        23 05 01 Hitna potpora unutar Unije

                        Preuzete obveze

                        (1)

                        297

                        198

                        198

                        p.m.

                        p.m.

                        693

                        Plaćanja

                        (2)

                        238

                        217

                        198

                        40

                        p.m.

                        693

                        23 01 04 03 Hitna potpora unutar Unije

                         –Rashodi za potporu
                           19

                        (3)

                        3

                        2

                         2

                        p.m.

                        p.m.

                        7

                        UKUPNA odobrena sredstva

                        Preuzete obveze

                        =1+3

                        300

                        200

                        200

                        p.m.

                        p.m.

                        700

                        Plaćanja

                        =2+3

                        241

                        219

                        200

                        40

                        p.m.

                        700

                        • UKUPNA odobrena sredstva za poslovanje

                        Preuzete obveze

                        (4)

                        297

                        198

                        198

                        p.m.

                        p.m.

                        693

                        Plaćanja

                        (5)

                        238

                        217

                        198

                        40

                        p.m.

                        693.

                        • UKUPNA odobrena administrativna sredstva koja se financiraju iz omotnice za posebne programe

                        (6)

                        3

                        2

                        2

                        p.m.

                        p.m.

                        7

                        UKUPNA odobrena sredstva
                        iz NASLOVA 3
                           višegodišnjeg financijskog okvira

                        Preuzete obveze

                        =46

                        300

                        200

                        200

                        p.m.

                        p.m.

                        700

                        Plaćanja

                        =56

                        241

                        219

                        200

                        40

                        p.m.

                        700

                        Naslov višegodišnjeg financijskog
                        okvira

                        5

                        „Administrativni rashodi”

               u milijunima EUR (do tri decimalna mjesta)

                        2016.

                        2017.

                        2018.

                        2019.

                         2020. i narednih godina

                        UKUPNO

                        • Ljudski resursi
                           20

                        2,020

                        3,030

                        3,030

                        p.m.

                        p.m.

                        8,080

                        • Ostali administrativni rashodi

                        0,17

                        0,20

                        0,20

                        p.m.

                        p.m.

                        0,57

                        UKUPNO

                        Odobrena sredstva

                        2,190

                        3,230

                        3,230

                        p.m.

                        p.m.

                        8,650

                        UKUPNA odobrena sredstva
                        iz NASLOVA 5
                           višegodišnjeg financijskog okvira

                        (ukupne preuzete obveze = ukupna plaćanja)

                        2,190.

                        3,230.

                        3,230.

                        p.m.

                        p.m.

                        8,650.

               u milijunima EUR (do tri decimalna mjesta)

                        2016.

                        2017.

                        2018.

                        2019.

                        2020. i narednih godina

                        UKUPNO

                        UKUPNA odobrena sredstva
                        iz NASLOVA 1 do 5
                           višegodišnjeg financijskog okvira

                        Preuzete obveze

                        302,190

                        230,230

                        230,230

                        p.m.

                        p.m.

                        708,650

                        Plaćanja

                        243,190

                        222,230

                        203,230

                        40

                        p.m.

                        708,650

               3.2.2.Procijenjeni utjecaj na odobrena sredstva za poslovanje

               –◻
                     ◻Za prijedlog/inicijativu nisu potrebna odobrena sredstva za poslovanje

               –X
                     Za prijedlog/inicijativu potrebna su odobrena sredstva za poslovanje

               –[Tablica u nastavku nije primjenjiva. S obzirom na različitost i složenost operacija koje bi se mogle financirati postojećim novim instrumentom, koji je također nepredvidljive prirode, nije moguće navesti realistični – ex-ante – skup izlaznih vrijednosti, vrsta i prosječnih troškova.]

               Odobrena sredstva za preuzete obveze u milijunima EUR (do tri decimalna mjesta)

                        Navesti ciljeve i rezultate

                        ⇩

                        2016.

                        2017.

                        2018.

                        2019.

                        2020.

                        UKUPNO

                        Vrsta
                           21

                        Prosječni trošak

                        Ne

                        Trošak

                        Ne

                        Trošak

                        Ne

                        Trošak

                        Ne

                        Trošak

                        Ne

                        Trošak

                        Ukupni broj

                        Ukupni trošak

                        POSEBNI CILJ br. 1
                           22
                        …

                        – Rezultat

                        – Rezultat

                        – Rezultat

                        Međuzbroj za posebni cilj br. 1

                        POSEBNI CILJ br. 2 ...

                        - Rezultat

                        Međuzbroj za posebni cilj br. 2

                        UKUPNI TROŠAK

               3.2.3.Procijenjeni utjecaj na odobrena administrativna sredstva

               3.2.3.1.Sažetak

               –◻
                     ◻Za prijedlog/inicijativu nisu potrebna odobrena administrativna sredstva

               –X
                     Za prijedlog/inicijativu potrebna su sljedeća odobrena administrativna sredstva:

               u milijunima EUR (do tri decimalna mjesta)

                        2016.
                           23

                        2017.

                        2018.

                        2019. i narednih godina

                        UKUPNO

                        NASLOV 5.
                        višegodišnjeg financijskog okvira

                        Ljudski resursi

                        2,020

                        3,030

                        3,030

                        p.m.

                        8,080

                        Ostali administrativni rashodi

                        0,170

                        0,200

                        0,200

                        p.m.

                        0,570

                        Međuzbroj za NASLOV 5.
                        višegodišnjeg financijskog okvira

                        2,190

                        3,230

                        3,230

                        p.m.

                        8,620

                        NASLOV 3.
                           24

                        višegodišnjeg financijskog okvira

                        Ljudski resursi

                        Ostali
                        administrativni rashodi

                        3.

                        2.

                        2.

                        p.m.

                        7

                        Međuzbroj
                        NASLOV 3.
                        višegodišnjeg financijskog okvira

                        3

                        2

                        2

                        p.m.

                        7

                        UKUPNO

                        5,190

                        5,230

                        5,230

                        p.m.

                        15,620

               Potrebna odobrena sredstva za ljudske resurse i ostale administrativne rashode pokrit će se odobrenim sredstvima glavne uprave koja su već dodijeljena za upravljanje djelovanjem i/ili su preraspodijeljena unutar glavne uprave te, prema potrebi, bilo kojim dodatnim sredstvima koja se mogu dodijeliti nadležnoj glavnoj upravi u okviru godišnjeg postupka dodjele sredstava uzimajući u obzir proračunska ograničenja.

               3.2.3.2.Procijenjene potrebe u pogledu ljudskih resursa

               –◻
                     ◻Za prijedlog/inicijativu nije potrebno korištenje ljudskih potencijala.

               –X
                     Za prijedlog/inicijativu potrebna je upotreba ljudskih resursa, kako je objašnjeno u nastavku:

                        2016.

                        2017.

                        2018.

                        2019.

                        2020.

                        •Radna mjesta prema planu radnih mjesta (dužnosnici i privremeni djelatnici)

                        23 01 01 01 (sjedišta i predstavništva Komisije)

                        20

                        20

                        20

                        p.m.

                        p.m.

                        XX 01 01 02 (delegacije)

                        XX 01 05 01 (neizravna istraživanja)

                        10 01 05 01 (izravna istraživanja)

                        •Vanjsko osoblje (u ekvivalentu punog radnog vremena: EPRV)
                           25

                        XX 01 02 01 (UO, UNS, UsO iz „globalne omotnice”)

                        5

                        5

                        5

                        p.m.

                        p.m.

                        XX 01 02 02 (UO, LO, UNS, UsO i MSD u delegacijama)

                        XX 01 04 gg
                           26

                        – u sjedištima

                        – u delegacijama

                        XX 01 05 02 (UO, UNS, UsO - neizravna istraživanja)

                        10 01 05 02 (UO, UNS, UsO – izravna istraživanja)

                        Ostale proračunske linije (navesti)

                        UKUPNO

                        25

                        25

                        25

                        p.m.

                        p.m.

               Potrebna odobrena sredstva za ljudske resurse pokrit će se odobrenim sredstvima koja su već namijenjena upravljanju djelovanjem i/ili koja su preraspodijeljena unutar glavne uprave te, prema potrebi, iz bilo kojih dodatnih sredstava koja se mogu dodijeliti nadležnoj glavnoj upravi u okviru godišnjeg postupka dodjele sredstava uzimajući u obzir proračunska ograničenja.

               Opis zadaća koje treba obaviti:

                        Dužnosnici i privremeno osoblje

                        Aktivnosti procjene potreba, razvoj tehničkih specifikacija za osnovne kapacitete, analiza prijedloga za financiranje, praćenje projekata, koordinacija s provedbenim partnerima humanitarne pomoći, operativna koordinacija tijekom izvanrednih stanja itd.

                        Vanjsko osoblje

                        Potpora za navedene aktivnosti

               3.2.4.Usklađenost s važećim višegodišnjim financijskim okvirom

               –X
                     Prijedlog / inicijativa u skladu je s važećim višegodišnjim financijskim okvirom, ali može zahtijevati uporabu posebnih instrumenata definiranih u Uredbi o VFO-u.

               –◻
                     ◻Prijedlog/inicijativa povlači za sobom reprogramiranje odgovarajućeg naslova višegodišnjeg financijskog okvira.

                   Za inicijativu su potrebna sredstva u iznosu od 700 milijuna EUR tijekom tri godine: 300 milijuna EUR za 2016., 200 milijuna EUR za 2017., 200 milijuna EUR za 2018., za hitnu potporu u Europskoj uniji.

                  U ovu će se svrhu dodati novo poglavlje (23 05) i dvije nove proračunske linije (23 05 01 – Hitna potpora unutar unije) i 23 01 04 03 – Hitna potpora unutar unije – rashodi za potporu).

               –◻
                     ◻Za prijedlog/inicijativu potrebna je primjena instrumenta za financijsku fleksibilnost ili revizija višegodišnjeg financijskog okvira.

                  Objasniti što je potrebno te navesti odgovarajuće proračunske linije i iznose.

                  […]

               3.2.5.Doprinosi trećih strana

               –Prijedlogom/inicijativom ne predviđa se sudjelovanje trećih osoba u financiranju.

               –X  Prijedlogom/inicijativom predviđa se sufinanciranje prema sljedećoj procjeni:

               Odobrena sredstva u milijunima EUR (do tri decimalna mjesta)

                        2016.

                        2017.

                        2018.

                        2019. i narednih godina

                        Sveukupno

                        Države članice

                        p.m.

                        p.m.

                        p.m.

                        p.m.

                        p.m.

                        p.m.

                        p.m.

                        p.m.

                        UKUPNA sredstva sufinanciranja

                        p.m.

                        p.m.

                        p.m.

                        p.m.

                        p.m.

                        p.m.

                        p.m.

                        p.m.

               3.3.Procijenjeni utjecaj na prihode

               –◻
                     ◻Prijedlog/inicijativa nema financijski utjecaj na prihode.

               –X
                     Prijedlog/inicijativa ima sljedeći financijski utjecaj:

               –◻
                     ◻na vlastita sredstva

               –X
                     na razne prihode (vanjski namjenski prihodi)

               u milijunima EUR (do tri decimalna mjesta)

                        Proračunska linija u okviru prihoda:

                        Odobrena sredstva dostupna za tekuću proračunsku godinu

                        Utjecaj prijedloga/inicijative
                           27

                        2016.

                        2017.

                        2018.

                        2019. i narednih godina

                        Članak 23 05 01:

                        Nova proračunska linija

                        p.m.

                        p.m.

                        p.m.

                        p.m.

                        p.m.

                        p.m.

                        p.m.

               Za razne namjenske prihode navesti odgovarajuće proračunske linije rashoda.

                  23 05 01

                     (1)
                  Vidjeti i Komunikaciju Komisije Europskom parlamentu i Vijeću o propisima o javnoj nabavi u vezi s trenutačnom azilantskom krizom (COM(2015) 454 završna verzija od 9.9.2015.).

                     (2)
                  Uredba (EU, Euratom) br. 966/1012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (SL L 298, 26.10.2012., str. 1.)

                     (3)
                  Uredba Vijeća (EZ) br. 1257/96 od 20. lipnja 1996. o humanitarnoj pomoći (SL L 163, 2.7.1996, str. 1)

                     (4)
                  Uredba (EU) br. 661/2014 Europskog parlamenta i Vijeća od 15. svibnja 2014. o izmjeni Uredbe Vijeća (EZ) br. 2012/2002 o osnivanju Fonda solidarnosti Europske unije

                     (5)
                  Odluka br. 1313/2013/EU Europskog parlamenta i Vijeća od 17. prosinca 2013. o Mehanizmu Unije za civilnu zaštitu  (SL L 347, 20.12.2013., str. 924.)

                     (6)
                  Uredba (EU) br. 223/2014 Europskog parlamenta i Vijeća od 11. ožujka 2014. o Fondu europske pomoći za najpotrebitije (SL L 72, 12.3.2014., str. 1.)

                     (7)
                  Uredba (EU) br. 513/2014 Europskog parlamenta i Vijeća od 16. travnja 2014. o uspostavljanju, u okviru Fonda za unutarnju sigurnost, Instrumenta za financijsku potporu u području policijske suradnje, sprečavanja i suzbijanja kriminala i upravljanja krizama i stavljanju izvan snage Odluke Vijeća 2007/125/PUP (SL L 150, 20.5.2014., str. 93.)

                     (8)
                  Uredba (EU) br. 514/2014 Europskog parlamenta i Vijeća od 16. travnja 2014. o utvrđivanju općih odredaba o Fondu za azil, migracije te integraciju i o Instrumentu za financijsku potporu u području policijske suradnje, sprečavanja i suzbijanja kriminala te upravljanja krizama (SL L 150, 20.5.2014., str. 112.)

                     (9)
                  Uredba (EU) br. 515/2014 Europskog parlamenta i Vijeća od 16. travnja 2014. o uspostavljanju, u okviru Fonda za unutarnju sigurnost, instrumenta za financijsku potporu u području vanjskih granica i viza i stavljanju izvan snage Odluke br. 574/2007/EZ (SL L 150, 20.5.2014., str. 143.)

                     (10)
                  Uredba (EU) br. 516/2014 Europskog parlamenta i Vijeća od 16. travnja 2014. o uspostavi Fonda za azil, migracije i integraciju, o izmjeni Odluke Vijeća 2008/381/EZ i o stavljanju izvan snage odluka br. 573/2007/EZ i br. 575/2007/EZ Europskog parlamenta i Vijeća te Odluke Vijeća 2007/435/EZ (SL L 150, 20.5.2014., str. 168.)

                     (11)
                  Uredba (EU, Euratom) br. 883/2013 Europskog parlamenta i Vijeća od 11. rujna 2013. o istragama koje provodi Europski ured za borbu protiv prijevara (OLAF) i o stavljanju izvan snage Uredbe (EZ) br. 1073/1999 Europskog parlamenta i Vijeća te Uredbe Vijeća (Euratom) br. 1974/1999 (SL  L 248, 18.9.2013., str. 1.)

                     (12)
                  Uredba Vijeća (Euratom, EZ) br. 2185/96 od 11. studenoga 1996. o provjerama i inspekcijama na terenu koje provodi Komisija s ciljem zaštite financijskih interesa Europskih zajednica od prijevara i ostalih nepravilnosti (SL L 292, 15.11.1996., str. 2.)

                     (13)
                  ABM: upravljanje na temelju djelatnosti; ABB: priprema proračuna na temelju djelatnosti.

                     (14)
                  Kako je navedeno u članku 54. stavku 2. točkama (a) ili (b) Financijske uredbe.

                     (15)
                  Informacije o načinima upravljanja i upućivanju na Financijsku uredbu dostupne su na internetskim stranicama BudgWeb:

                     https://myintracomm.ec.europa.eu/budgweb/EN/man/budgmanag/Pages/budgmanag.aspx

                     (16)
                  Dif. = diferencirana odobrena sredstva / nedif. = nediferencirana odobrena sredstva.

                     (17)
                  EFTA: Europsko udruženje slobodne trgovine

                     (18)
                  Zemlje kandidatkinje i, ako je primjenjivo, potencijalne zemlje kandidatkinje sa zapadnog Balkana.

                     (19)
                  Tehnička i/ili administrativna pomoć i rashodi za potporu provedbi programa i/ili djelovanja EU-a (prijašnje linije „BA”), neizravnih istraživanja i izravnih istraživanja.

                     (20)
                  2016. 25 ukupno (16AD, 4AST, 5CA) za razdoblje od svibnja do prosinca. 2017. i 2018. 25 ukupno svake godine  (16AD, 4AST, 5CA)

                     (21)
                  Rezultati se odnose na proizvode i usluge koji se isporučuju (npr. broj financiranih razmjena studenata, broj izgrađenih km cesta itd.)

                     (22)
                  Na način opisan u odjeljku 1.4.2. „Posebni cilj/ciljevi…”.

                     (23)
                  Godina N godina je početka provedbe prijedloga/inicijative.

                     (24)
                  Tehnička i/ili administrativna pomoć i rashodi za potporu provedbi programa i/ili djelovanja EU-a (prijašnje linije „BA”), neizravnih istraživanja i izravnih istraživanja.

                     (25)
                  UO = ugovorno osoblje; LO = lokalno osoblje; UNS = upućeni nacionalni stručnjaci; INT = osoblje agencije; MSD = mladi stručnjaci u delegacijama.

                     (26)
                  U okviru gornje granice za vanjsko osoblje iz odobrenih sredstava za poslovanje (prijašnje linije „BA”).

                     (27)
                  Kad je riječ o tradicionalnim vlastitim sredstvima (carine, pristojbe na šećer) navedeni iznosi moraju biti neto iznosi, to jest bruto iznosi umanjeni za 25 % na ime troškova naplate.


               EUROPSKA KOMISIJA
            Bruxelles, 15.9.2017.
            COM(2017) 483 final
            2017/0221(NLE)
            Prijedlog
            UREDBE VIJEĆA
            o raspodjeli ribolovnih mogućnosti na temelju Protokola kojim se utvrđuju ribolovne mogućnosti i financijski doprinos predviđeni Sporazumom o partnerstvu u području ribarstva između Europske Unije i Republike Mauricijusa

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

                  Na temelju odgovarajućih pregovaračkih smjernica
                     1
                   Komisija je pregovarala s Vladom Mauricijusa u cilju sklapanja novog Protokola uz Sporazum o partnerstvu u području ribarstva između Europske zajednice i Republike Mauricijusa
                     2
                  . Nakon tih pregovora novi je Protokol parafiran 26. travnja 2017. Protokol važi četiri godine od datuma početka njegove privremene primjene, to jest od datuma njegova potpisivanja, kako je utvrđeno u njegovu članku 15.

                  Glavni je cilj novog Protokola osigurati ribolovne mogućnosti za plovila Unije u vodama Mauricijusa na temelju najboljih raspoloživih znanstvenih mišljenja i poštujući preporuke Komisije za tunu u Indijskom oceanu (IOTC), unutar granica raspoloživog viška ako je to primjereno. Komisija je svoje stajalište dijelom odredila na temelju rezultata evaluacije prethodnog protokola (2014. – 2017.) te procjene za budućnost u okviru koje je analizirana potreba za sklapanjem novog protokola. I evaluaciju i procjenu proveli su vanjski stručnjaci. Osim toga, Protokolom će se Europskoj uniji i Republici Mauricijusu omogućiti snažnija suradnja u području promicanja politike održivog ribarstva, razumnog iskorištavanja ribolovnih resursa u vodama Mauricijusa te rada Mauricijusa na razvoju održivog gospodarstva oceana, a sve to u interesu obiju stranaka.

                  Protokolom se predviđaju ribolovne mogućnosti u sljedećim kategorijama:

                  –
                        40 tunolovaca plivaričara,

                  –
                        45 plovila s površinskim parangalima.

               •Dosljednost s postojećim odredbama politike u određenom području

                  Novim Protokolom utvrdit će se okvir za ribolov plovilima Unije u vodama Mauricijusa te za snažniju suradnju između Unije i Mauricijusa, uzimajući u obzir prioritete reformirane zajedničke ribarstvene politike i njezinu vanjsku dimenziju. Cilj je uspostaviti strateško partnerstvo s tom zemljom.

                  Komisija stoga predlaže da Vijeće odobri potpisivanje i privremenu primjenu novog Protokola.

               •Dosljednost u odnosu na druge politike Unije

                  Prijedlog je u skladu s vanjskim djelovanjem EU-a prema afričkim, karipskim i pacifičkim zemljama (AKP).

               2.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

                  Tijekom ex post i ex ante evaluacije provedeno je savjetovanje sa zainteresiranim stranama o mogućem novom protokolu između Europske unije i Republike Mauricijusa. Na tehničkim sastancima provedeno je i savjetovanje sa stručnjacima iz država članica i iz sektora. Ta su savjetovanja dovela do zaključka da bi sklapanje novog Protokola uz Sporazum o partnerstvu u području ribarstva bilo u interesu EU-a i Republike Mauricijusa.

               3.UTJECAJ NA PRORAČUN

                  Godišnji financijski doprinos iznosi 575 000 EUR, a obuhvaća sljedeće:

                  (a) referentnu tonažu od 4 000 tona, za koju je utvrđen godišnji iznos za pristup od 220 000 EUR;

                  (b) potporu za razvoj sektorske ribarstvene politike Republike Mauricijusa, koja iznosi 220 000 EUR godišnje; i

                  (c) potporu za razvoj u području gospodarstva oceana, koja iznosi 135 000 EUR godišnje.

                  Ta potpora u skladu je s ciljevima nacionalne ribarstvene i pomorske politike te gospodarstva oceana, a posebno s potrebama Mauricijusa povezanima sa znanstvenim istraživanjem, artizanalnim ribolovom, praćenjem, kontrolom i nadzorom ribarstva te suzbijanjem nezakonitog ribolova.

               2017/0221 (NLE)

               Prijedlog

               UREDBE VIJEĆA

               o raspodjeli ribolovnih mogućnosti na temelju Protokola kojim se utvrđuju ribolovne mogućnosti i financijski doprinos predviđeni Sporazumom o partnerstvu u području ribarstva između Europske Unije i Republike Mauricijusa

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 43. stavak 3.,

               uzimajući u obzir prijedlog Europske komisije,

               budući da:

               (1)Vijeće je 28. siječnja 2014. donijelo Odluku Vijeća 2014/146/EU
                  3
                o sklapanju Sporazuma o partnerstvu u ribarstvu između Europske unije i Republike Mauricijusa (dalje u tekstu „Sporazum”).

               (2)U prvom Protokolu uz Sporazum za razdoblje od tri godine utvrđene su ribolovne mogućnosti koje se dodjeljuju plovilima Unije u ribolovnoj zoni pod suverenitetom ili jurisdikcijom Mauricijusa te financijski doprinos koji odobrava Unija. Razdoblje primjene tog protokola isteklo je 27. siječnja 2017.

               (3)U skladu s Odlukom Vijeća 2017/.../EU
                  4
                dana ... [unijeti datum] potpisan je novi Protokol kojim se utvrđuju ribolovne mogućnosti i financijski doprinos predviđeni Sporazumom o partnerstvu u području ribarstva između Europske unije i Republike Mauricijusa (dalje u tekstu „Protokol”).

               (5)Trebalo bi utvrditi način raspodjele ribolovnih mogućnosti među državama članicama za čitavo razdoblje primjene Protokola.

               (6)Člankom 10. stavkom 1. Uredbe Vijeća (EZ) br. 1006/2008
                  5
                predviđeno je da Komisija mora obavijestiti predmetne države članice ako se pokaže da se brojem odobrenja za ribolov ne iskorištavaju u potpunosti ribolovne mogućnosti dodijeljene Uniji na temelju Protokola te od njih zatražiti da potvrde da neće iskoristiti te ribolovne mogućnosti. Neodgovaranje u utvrđenom roku smatra se potvrdom da plovila predmetne države članice neće u potpunosti iskoristiti svoje ribolovne mogućnosti u predmetnom razdoblju.

               (7)Trebalo bi utvrditi rok za dostavu te potvrde.

               (8)Protokol će se privremeno primjenjivati od datuma njegova potpisivanja kako bi se osigurao brz početak ribolovnih aktivnosti plovila Unije. Stoga bi se i ova Uredba trebala primjenjivati od istog datuma,

               DONIJELO JE OVU UREDBU:

               Članak 1.

               (1)Ribolovne mogućnosti određene Protokolom kojim se utvrđuju ribolovne mogućnosti i financijski doprinos predviđeni Sporazumom o partnerstvu u području ribarstva između Europske unije i Republike Mauricijusa raspodjeljuju se među državama članicama kako slijedi:

               (a)tunolovci plivaričari:

                        Španjolska:

                           22
                              plovila

                        Francuska:

                           16
                              plovila

                        Italija:

                            2
                              plovila

               (b)plovila s površinskim parangalima:

                        Španjolska:

                           12
                              plovila

                        Francuska:

                           29
                              plovila

                        Portugal:

                            4
                              plovila.

               (2)Uredba (EZ) br. 1006/2008 primjenjuje se ne dovodeći u pitanje Sporazum.

               (3)Ako zahtjevima za izdavanje odobrenja za ribolov primljenima od država članica iz stavka 1. nisu iscrpljene ribolovne mogućnosti određene Protokolom, Komisija razmatra zahtjeve za izdavanje odobrenja za ribolov primljene od bilo koje druge države članice u skladu s člankom 10. Uredbe (EZ) br. 1006/2008.

               (4)Rok u kojem države članice moraju na zahtjev Komisije potvrditi da neće u potpunosti iskoristiti ribolovne mogućnosti koje su im dodijeljene na temelju Protokola, kako je predviđeno člankom 10. stavkom 1. Uredbe (EZ) br. 1006/2008, iznosi deset radnih dana od dana kada im Komisija dostavi svoj zahtjev.

               Članak 2.

               Ova Uredba stupa na snagu trećeg dana od dana objave u Službenom listu Europske unije.

               Primjenjuje se od datuma potpisivanja Protokola.

               Ova je Uredba u cijelosti obvezujuća i izravno se primjenjuje u svim državama članicama.

               Sastavljeno u Bruxellesu

                     Za Vijeće

                     Predsjednik

                     (1)
                  Donesene su na 3459. sastanku Vijeća za poljoprivredu i ribarstvo 11. travnja 2016.

                     (2)
                  SL L 79, 18.3.2014., str. 3.

                     (3)
                  Odluka Vijeća 2014/146/EU od 28. siječnja 2014. o sklapanju Sporazuma o partnerstvu u ribarstvu između Europske unije i Republike Mauricijusa (SL L 79, 18.3.2014., str. 2.)

                     (4)
                  SL L od , str. .

                     (5)
                  Uredba Vijeća (EZ) br. 1006/2008 od 29. rujna 2008. o odobravanju ribolovnih aktivnosti koje ribarska plovila Zajednice obavljaju izvan voda Zajednice i o pristupu plovila trećih zemalja vodama Zajednice, te o izmjeni Uredbe (EEZ) br. 2847/93 i (EZ) br. 1627/94 i stavljanju izvan snage Uredbe (EZ) br. 3317/94 (SL L 286, 29.10.2008., str. 33.).